સ્પેનના બાર્સલોનામાં 26 ફેબ્રુઆરી થી 1 માર્ચ સુધી મોબાઈલ વર્લ્ડ કોંગ્રેસ 2018 નું આયોજન કરવામાં આવ્યું છે. મોબાઈલ વર્લ્ડ કોંગ્રેસ એ GSMA દ્વારા મોબાઈલ તથા ટેક્નોલોજી માટે યોજાતી કોન્ફરન્સનું નામ છે. વિશ્વપ્રસિદ્ધ કંપનીઓ આ કોન્ફરન્સમાં પોતાના ફ્લેગશિપ અથવાતો આવનાર વર્ષમાં તેમના માટે અતિશય મહત્ત્વના રહેનાર મુખ્ય મોડેલને લોન્ચ કરે છે તથા આવનાર વર્ષમાં કંપનીની શું સ્ટ્રેટર્જી રહશે તે વિષે અઢળક ચર્ચાઓ કરે છે. સોફ્ટવેર્સ, ગેઇમ્સ તથા અન્ય ઓપરેટિંગ સિસ્ટમ્સને રિલેટેડ પણ ઘણા વર્કશોપ્સ અહીંયા થતા હોય છે. એક રીતે એમ કહી શકાય કે મોબાઈલ અને ટેક્નોલોજીના માંધાતાઓનો મેળો ભરાય છે. આ વર્ષે યોજાનારી કોન્ફરન્સના મુખ્ય લોન્ચ પર આપણે આજે ચર્ચા કરીશું.